recursal/SuperWikiNEXT-32B huggingface dataset:
**Ота Шик** (11 септември 1919

 - 22 август 2004

) е чешки економист и политичар.

Ота Шик е роден е во П’лзењ. Пред Втората светска војна студирал уметност на Карловиот универзитет во Прага, а по завршувањето на војната - политика. По нацистичката окупација на Чехословачка во 1939, Шик се вклучил во движењето на отпорот. Во 1940 бил уапсен од страна на Гестапо и пратен во концентрационен логор во Матхаузен. Таму се запознал со идниот претседател на Чехословачка, Антонин Новотни, и со Стефан Дупчек, таткото на Александар Дупчек. Контактите што ги направил за време на логорувањето во Матхаузен се покажаале корисни за неговата политичка кариера по војната. Во раните 60-ти Шик се обидел да го убеди Новотни да ја олабави ригидноста на централното планирање. Шик, тогашен професор по економија, се залагал за олабавување на контролата над цените и за внесување на пазарни елементи во економијата. Токму поради овие негови ставови, тој бил избран во Централниот комитет на КП на Чехословачка и бил назначен за началник на Економскиот институт на Чешката академија на науките.

Реформите што ги предлагал Шик започнале да се применуваат во 1967 година, иако партиските апаратчици значително ги ублажиле. Во декември истата година, на партискиот состанок кој му претходеше на преземањето на власта од страна на Дупчек следниот месец, Шик јавно го осудил режимот на Новотни. По доаѓањето на власт на Дупчек, во април 1968 Шик бил именуван за еден од замениците претседатели на владата и бил архитект на економската акциона програма на владата.

Кога во август 1968 советските тенкови влегле во Прага, Шик бил на одмор во Југославија, поради што го избегнал апсењето од страна на советските власти. Не можејќи да се врати во Чехословачка, во октомври 1968 Шик се преселил во Швајцарија. Од 1970 станал професор по економија на Универзитетот во Санкт Гален и на таа позиција остана до 1990 кога се пензионира. По соборувањето на комунистичкиот режим во Чехословачка, Шик сепак не се вратил во Чехословачка и останал да живее во Швајцарија сè до својата смрт.

Негови позначајни дела се: „Третпат марксистичко-ленинистичката теорија и модерното индустриско општество" (1972), „За хумана економска демократија" (1979), „Комунистичкиот систем на власт" (1981), „Економски системи" (1981) и други. Шик главно е познат како пазарен социјалист, но со текот на времето неговите ставови еволуираа и го направиле приврзаник на социјалната пазарна економија.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 92589207
* LCCN: n50024718
* ISNI: 0000 0001 1477 6369
* GND: 118614274
* SUDOC: 027138011
* BNF: cb11924743f (податоци)
* HDS: 046186
* NKC: jk01122884
* BNE: XX1447354
* SIKART: 11186327
* RKD: 329971

 |

 |
**Хомополисахариди** — сложени високомолекуларни соединенија составени од голем број молекули од ист моносахарид. Во фармацевтската практика се користат: скроб, декстрин и инсулин.

Скроб (Amylum)
--------------

Главна статија: Скроб
Скробот се создава како директен производ на фотосинтезата и во облик на зрна се депонира во амилопластите во: плодовите, во семињата и во подземните органи, грутки и ризоми. Секое зрно скроб се состои од голем број молекули глукоза.

Декстрин (Dextrinum)
--------------------

Главна статија: Декстрин
Декстрините претставуваат смеса од јаглехидрати, а се добиваат од скробот, по хидролиза со јаки минерални киселини на повисока температура (до 200℃), или со хидролиза во присуство на ензимот малтаза. Претставуваат жолтеникави аморфни прашкасти материи, со слаткаст вкус и со својствен мирис. Во вода даваат лепливи колоидни раствори.
Во фармацевтската технологија декстрините наоѓаат примена како средства за разблажување дроги со јако дејство и за разблажување растителни екстракти. Во голема мера се користат како нутритивни средства. Комерцијално се користат во производство на лепила и во текстилната индустрија.

Инсулин (Insulinum)
-------------------

Главна статија: Инсулин
Инсулин е хомополисахарид што се состои од голем број молекули фруктоза. Се среќава во подземните органи на претставниците од фамилијата Asteraceae. Се депонира како резервен полисахарид, некогаш во количини и до 50%. Се раствора само во зовриена вода, а добиените раствори се вискозни.

Инсулинот се користи за добивање фруктоза. Наоѓа примена и како засладувач во исхраната на луѓе со дијабет.
Од растителните дроги што содржат поголемо количество инсулин значајни се: корен од глуварче (Taraxaci radix) и корен од сина жолчка (Cichoriae radix).
**ATC-кодот H02** — „Кортикостероиди за системска употреба" е терапевтска подгрупа од Анатомско-терапевтско-хемиска класификација, систем од азбучнобројчени кодови разработен од СЗО за класификација на лековите и други медицински производи. Подгрупата H02 е дел од анатомската група H *Хормонски препарати за системска примена, освен полови хормони и инсулин*.

Кодовите за ветеринарна употреба (ATCvet кодови) можат да бидат создадени со ставање на буквата Q пред ATC-кодот на повеќето човечки лекови.: **QH02**... ATCvet кодовите без соодветни човечки АТС кодови се цитирани со почетни Q во следниов список.

На национално ниво, ATC-класификацијата може да вклучува и дополнителни кодови кои ги нема на овој список, која е според верзијата на СЗО.

H02A Кортикостероиди за системска употреба, чисти
-------------------------------------------------

### H02AA Минералокортикоиди

H02AA01 Алдостерон
H02AA02 Флудрокортизон
H02AA03 Дезоксикортон
### H02AB Глукокортикоиди

H02AB01 Бетаметазон
H02AB02 Дексаметазон
H02AB03 Флуокортолон
H02AB04 Метилпреднизолон
H02AB05 Параметазон
H02AB06 Преднизолон
H02AB07 Преднизон
H02AB08 Триамцинолон
H02AB09 Хидрокортизон
H02AB10 Кортизон
H02AB11 Преднилиден
H02AB12 Римексолон
H02AB13 Дефлазакорт
H02AB14 Клопреднол
H02AB15 Мепреднизон
H02AB17 Кортивазол
QH02AB30 Комбинации на глукокортикоиди
QH02AB56 Преднизолон, комбинации
QH02AB57 Преднизон, комбинации
QH02AB90 Флуметазон

H02B Кортикостероиди за системска употреба, комбинации
------------------------------------------------------

### H02BX Кортикостероиди за системска употреба, комбинации

H02BX01 Метилпреднизолон, комбинации
QH02BX90 Дексаметазон, комбинации

H02C Антиадренални препарати
----------------------------

### H02CA Антикортикостероиди

H02CA01 Трилостан

Наводи
------

1. ↑  „ATC-индекс". Колаборативен Центар за Методологија на Статистиката на Лекови при СЗО.
2. ↑  „ATCvet Индекс". Колаборативен Центар за Методологија на Статистиката на Лекови при СЗО.
**Скопје ист гејт** — компанија која развива и управува со недвижности во рамки на истоимениот проект „Скопје ист гејт" — планиран трговски центар, станбен комплекс и деловен парк во Скопје, Македонија.

Историја
--------

Скопје ист гејт е дел од приватната инвестициска групација „Балфин" која од основањето во 1993 година е активна на полето на недвижности, малопродажба, минерална индустрија, туризам, земјоделство, енергетика, услуги и инвестиции.

По изградбата на Скопје сити мол, ова е втор проект од областа на недвижностите на групацијата „Балфин" во Македонија. Подоцна, во октомври 2015 година „Балфин" го продаде Скопје сити мол на британската компанија *Hystead Limited*, која е во заедничка сопственост на *Hyprop Investments Limited* и *PDI Investment Holdings Limited*.

Останати регионални, позначајни проекти на „Балфин" се: двата трговски центри во Тирана (Tirana East Gate и QTU), Тирана лоџистик парк (Tirana Logistic Park), резиденциите Rolling Hills and Ambasador III, како и туристичките ресорти Vala Mar Residences и Green Coast.

Проект „Скопје ист гејт"
------------------------

Проектот Скопје ист гејт е проект за недвижности со различна намена кој содржи трговски центар (53.000 метри квадратни), станбен комплекс со 1.600 апартмани (104.000 метри квадратни), деловен парк (66.000 метри квадратни) и јавни површини за потребите на резиденцијалниот дел. Овој проект се наоѓа во источниот дел на главниот град Скопје, на пет минути од централниот градски плоштад.

Трговскиот центар ќе содржи повеќе од 250 продавници, 2.000 паркинг-места, како и забавни содржини.

Станбениот комплекс на Скопје ист гејт ќе содржи 10 станбени објекти со над 1.600 станови, како и зелен појас и рекреативни зони за идните станари.

Се очекува целиот проект да се изгради во период од пет до седум години со вкупна инвестиција од околу 350 милиони евра.

Турскиот архитект Керем Јазган ги создаде архитектонскиот дизајн и стратегијата за планирање на просторот која произлегува од идејата за линеарност.

### Прва фаза

Изградбата на проектот ќе се комплетира во неколку фази во рок од седум години. Во првата фаза е предвидена изградба на трговскиот центар и половина од планираниот станбен комплекс. Трговскиот центар во Скопје треба да се отвори во есен 2021 година.

Наводи
------

1. ↑  Поранешниот газда на „Сити мол" ќе гради огромен комплекс кај Скопски саем
2. ↑  Albania's Balfin unveils 350 mln euro real estate project in Macedonia
3. ↑  Балфин групацијата ги објави визуелизациите за „East Gate"
4. ↑  Напролет почнува изградбата на Skopje East Gate
**Стариот град** (полски: *Osiedle Stare Miasto*) — најстариот историски округ на градот Замошќ. Тоа е едно од местата на светско наследство во Полска (додадено во 1992 година). Според УНЕСКО, вредноста на овој споменик лежи во тоа што е „извонреден пример за ренесансен планиран град од крајот на 16 век, кој го задржува својот оригинален распоред и утврдувања и многу градби од особен интерес, комбинирајќи ги италијанските и централноевропските архитектонски традиции". Средновековниот град има површина од 75 ха и тампон зона од 200 ха.

Округот бил именуван за еден од официјалните национални историски споменици на Полска (*Помник хистории*), како што бил назначен на 16 септември 1994 година. Нејзината листа се одржува од страна на Националниот одбор за наследство на Полска.

 Карта на стариот град Замошќ

Историја
--------

Замошќ бил изграден кон крајот на 16 век во согласност со италијанските теории за „идеалниот град". Изградбата на овој нов град била спонзорирана од Јан Замојски, а изведена од архитектот Бернардо Морандо. Градот покажува примери на ренесансен стил, мешајќи го „маниристичкиот вкус со одредени централноевропски урбани традиции, како што се аркадните галерии кои ги опкружуваат плоштадите и создаваат заштитен премин пред продавниците".

Географија и споменици
----------------------

Морандо го дизајнирал градот како на шестоаголен план со два различни дела: на запад благородните резиденции, а на исток градот правилно, развиен околу три плоштади (Плоштадот на големиот пазар, плоштадот на солениот пазар и плоштадот на пазарот на вода). 

Клучните споменици на Замошќ вклучуваат околу 200 споменици, вклучувајќи го и плоштадот Голем пазар опкружен со бројни камиенице и градското собрание на Замошќ. Во Стариот град се наоѓаат и катедралата Замошќ, синагогата Замошќ, академијата Замојски и палатата Замојски.

Стариот град е опкружен со остатоците од тврдината Замошќ.

Светско наследство на УНЕСКО
----------------------------

Комитетот за светско наследство го додал Замошќ како локалитет на светско наследство во 1992 година врз основа на критериуми (iv - „е извонреден пример за тип на градба, архитектонски или технолошки ансамбл или пејзаж што илустрира значајна фаза во човечката историја"). Во овој конкретен случај, Замошќ бил препознаен како „извонреден пример на ренесансен планиран град од крајот на 16 век, кој го задржува својот оригинален распоред и утврдувања и многу згради од особен интерес, комбинирајќи ги италијанските и средноевропските архитектонски традиции".

Надворешни врски
----------------

* Стариот град Замошќ на unesco.org
* Карта на unesco.org
* Стариот град Замошќ - Бисерот на ренесансата во Полска.патување
* (на полски) Stare Miasto w Zamościu (1992) на www.poland.gov.pl
* (на полски) Гледај миасто во Замошциу во Народовиот Институт Дзиеџиктва
* 

Карта на стариот град Замошќ[*мртва врска*] во Narodowy Instytut Dziedzictwa
**Сергеј Теслиа** е руски виолинист кој е роден во Новосибирск .

Тој е поранешен член на камерниот оркестар на Владимир Спиваков во Москва. Теслиа се преселил во Шпанија во 1990 година. Тој одржал концерт во Реал Оркеста Синфоника де Севила (1994–2002) и создал камерен оркестар - Оркеста Национал де Еспања (2002–) и настапил како солист во неколку шпански концертни сали.

Наводи
------

* Оркеста Национал де Еспања
* Задолжбина „Принц од Астурија"
* Auditorio y Centro de congresos Виктор Вилегас - Оркеста Синфоника де ла Регион де Мурсија Програма на 7-от концерт сезона 2008-09
* Списание Голдберг - Агенда за концерти.
* Аудиторио Национал Архивирано на 1 мај 2008 г.
* Преглед на концертот Mundoclasico.com Архивирано на 9 јануари 2005 г.
**Моника Шефер-Кортинг** (германски: *Monika Schäfer-Korting*; р. 7 мај 1952

 во Гисен) — германски фармаколог и токсиколог.

Живот
-----

Шефер-Кортинг студирала фармација на Универзитетот Јохан Волфганг Гете во Франкфурт на Мајна од 1971 до 1975 година. Во 1976 година била одобрена како фармацевт. Во 1977 година докторирала како ученик на професорот Ернст Мутшлер. Во 1989 година се здобила со пост-докторска диплома.

Во 1994 година била назначена за прв професор и претседател за фармакологија на Фармацевтскиот факултет на Слободниот универзитет во Берлин (СУ Берлин). Од 2007 година, како и од 1997 до 1999 година, таа била потпретседател за животни науки и истражување на СУ Берлин.

Од 2003 до 2008 година, таа била портпарол на истражувачката група на DFG: „Иновативни активни фармацевтски состојки и системи на носители: Интегративна оптимизација за третман на воспалителни и хиперпролиферативни болести (FG 463)". Таа го координирала проектот BMBF - Network: „Студија за валидација за тестирање за пенетрација на кожата со помош на биотехнолошки произведени модели на кожа (FKZ 0312881)".

Шефер-Кортинг е соавтор на учебникот за фармакологија и токсикологија со име „Mutschler. Arzneimittelwirkungen (Drug Actions)", чие најново 8-мо издание било објавено во 2001 година. За „Springer Verlag Heidelberg" работи како уредник на серија монографии со наслов: „Оптимизирана терапија со лекови", за „ABW Verlag Berlin" ја уредува серијата монографии со наслов „Критичка монографија за лекови (TCDM)". Таа работи како член на уредувачкиот одбор на микози и фармакологија и физиологија на кожата. Шефер-Кортинг е член на одборот на *Gesellschaft für Dermopharmazie* (Друштво за дермофармација), како и директор на научниот советодавен одбор на *Bundesinstitut für Risikobewertung*, Берлин.

Во фокусот на нејзината работа е карактеризацијата на односот на користа и ризикот од лековите. Во 1999 година Шефер-Кортинг ја објавила монографијата: „Соодносот корист/ризик: Прирачник за рационална употреба на потенцијално опасни дроги", заедно со Ханс Кристијан Кортинг. Парадигма во контекстот формираат локалните глукокортикоиди со зголемен однос на користа и ризикот, како што е предникарбат. Денес, таа е особено заинтересирана за трансдукција на сигнал во различни ткива во потрага по иновативни активни фармацевтски состојки особено за кожни болести. Овде фокусот е на сфингозин-1-фосфат и соодветниот рецептор. Во однос на развојот на нови лекови, концептот за про-дрога е од особена важност. Уште во фазата на развој на нови активни состојки се разгледуваат и можностите за создавање на соодветни формулации. Со кожен третман со лекови, липозомите и нано-структурираните лепидични носители се сметаат за особено интересни. За да се намали бројот на експерименти со животни во контекст на токсиколошките истраги, се развиени нови типови на експерименти кои наместо со животни се служат со помош на модели на кожа.

Моника Шефер-Кортинг била во брак со Ханс Кристијан Кортинг од 1980 до 2012 година, кога тој починал.
**Билтен** (Скопје, август-септември 1943) бил орган на Поверенството на Главниот Штаб на НОВ и ПОМ за подрачјето на Четвртата оперативна зона, на македонски јазик. Објавени се неколку броја, а сочувани се само првите два броја. Негов главен уредник бил Кузман Јосифовски Питу. Меѓу другото, во првиот број е објавена и хроника на дејствувањето на една партизанска единица во Тиквешијата, а во вториот број се соопштува и за убиството на ваташките младинци.

Наводи
------

1. ↑  д-р Стојан Киселиновски и др. (2000). *Македонски историски речник*. Скопје: ИНИ. стр. 72. ISBN 9989-624-46-1. Недостасува `|author1=` (help)
**Коњска Глава** (наречена и **Барнард 33** во светлата маглина **IC 434**) — темна маглина во соѕвездието Орион. Сместена е веднаш под (јужно од) Алнитак, најлево сместената ѕвезда во Појасот на Орион, и е дел од многу поголемиот Орионов Облак. Оддалечена е од Земјата некои 1500 светлосни години. Ова е една од најпрепознатливите маглини заради обликот на извиениот облак од темен прав и гасови, кој наликува на глава од коњ. Овој облик е откриен од шкотско-американскиот астроном Вилијамина Флеминг во 1888 г. која ја забележала на фотографија направена во опсерваториајта при Харвардскиот колеџ.

Црвената светлина се должи на присуството на водороден гас главно зад маглината, јонизирана од блиската ѕвезда Сигма Орион. Темнината во Коњска Глава се должи претежно на густата прашина, но покрај тоа, долниот дел од „вратот" го засенува левиот дел. Маглината испушта потоци од гас, кои ги канализира силно магнетно поле. Светлите точки во подножјето на Коњска Глава се млади ѕвезди кои штотуку се обликуваат.

Поврзано
--------

* Орион (соѕвездие)
* Темна маглина

Надворешни врски
----------------

* Маглините Коњска Глава и Орион[*мртва врска*] — Кумановски астрономски клуб „Кокино" (македонски)
* Коњска Глава набљудувана од телескопот Хабл (англиски)
Плочата на Чау во спортската сала на славните во Сан Хозе
**Емји Јуен Ји Чау** (англиски: *Amy Yuen Yee Chow* или кинески: 周婉儀; пинјин: *Zhōu Wǎnyí*, р. 15 мај 1978

 година во Сан Хозе, Калифорнија, САД) е пензионирана американска спортска гимнастичарка. Таа учествуваше на Летните олимписки игри во 1996 и 2000 година. Чау е позната како член на Волшебната Седумка, тимот кој го освои првиот гимнастичарски златен медал за САД на Олимписките игри. Таа е првата Американска Азијатка која освоила олимписки медал во гимнастика.

Наводи
------

1. ↑  *The Gymnastics Almanac*. Lowell House. 1999. стр. 97. ISBN 1-56565-966-X.
2. ↑  Ruiz, Michelle. „The 1996 USA Gymnastics Team: Where Are They Now?". *Vogue* (англиски). Посетено на 2020-06-15.
**Јунан** (кин: 云南, 雲南, Yúnnán - јужно од облаците) е покраина во Југозападна Народна Република Кина. Поршина на покраината изнесува 394.000 км2. Главен град е Куенминг. Западно од Јунан е Мјанмар, додека јужно се Лаос и Виетнам. Јунан се наоѓа во планинска област, со најголеми врвови на северозапад и пониски предели на југоисток. Разлика во висината помеѓу планинските врвови и речните долини оди и до 3000 метри. Јунан е богат со руди, а има и разновиден свет на билки. Поголем дел од населението живее во источниот дел на покраината. Во 2007. година во Јунан живееле 44.830.000 луѓе. Јунан е познат како подрачје во кое живее голем број етнички заедници (25). Мнозинство се Хански Кинези (67%), а од останатите најбројни се: Ји (11%), Баи (3,6%), Хани (3,4%), *Џуанг* (2,7%) и Дај (2,7%).

Улица Кунминг

Надворешни врски
----------------

* Портал на покраината

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Управна поделба на Кина |
| --- |
|  |
| Покраини | 
* Анхуеј
* Ѓангси
* Ѓангсу
* Гансу
* Ѓилин
* Гуангдунг
* Гуејџоу
* Јунан
* Ќингхај
* Љаонинг
* Сечуан
* Фуѓен
* Хајнан
* Хебеј
* Хејлунгѓанг
* Хенан
* Хубеј
* Хунан
* Џеѓанг
* Шандунг
* Шанси
* Шенси

 |  |
|  |
| Автономни региони | 
* Внатрешна Монголија
* Гуангси
* Нингсја
* Синѓанг
* Тибет

 |
|  |
| Цент. упр. градови | 
* Пекинг
* Тјенѓин
* Чунгќинг
* Шангај

 |
|  |
| Спец. админ. региони | 
* Макао Макао
* Хонгконг Хонгконг

 |
|  |
| Други | 
* *Тајван¹*

 |
|  |
| **Напомена**: НР Кина се повикува на Тајван како на нејзина покраина, иако денес е под управа на Република Кина. |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 263847173
* LCCN: n81059860
* GND: 4067233-5
* BNF: cb120991284 (податоци)
* NLA: 36732274
* NDL: 00630360
* NKC: ge230573
* BNE: XX4804617

 |

 |
Сахарски активист Али Салем Тамек.Аунг Сан Су ЧиАбдула ОџаланЕма ГолдманГандиМартин Лутер КингНелсон Мандела
**Политички затвореник** е некој кој е затворен бидејќи се спротивставува или ја критикува власта.

Терминот се користи од страна на лица или групи кои го оспоруваат легитимитетот на притворот на затвореник. Поддржувачите на терминот го дефинираат политичкиот затвореник како некој кој е затворен за неговото или нејзиното учество во политички активности. Ако политичко кривично дело не е официјалната причина за притвор, терминот ќе значи дека притворот бил мотивиран од политиката на затвореникот.

  


|  |  |
| --- | --- |
| Stub icon | *Оваа статија политика е никулец. Можете да помогнете со тоа што ќе ја проширите.** п
* р
* у
 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85104422
* GND: 4076230-0
* BNF: cb11932636m (податоци)
* NDL: 00570487
* NKC: ph124262

 |

 |
Знаме
**Курдска работничка партија**, попозната како **ПКК**, курдска милитантна организација која водела вооружена борба против Турција од 1984 година до 2013 година, за остварување права на самоопределување на Курдите во Турција, кои сочинуваат 10-25% од населението.
Организацијата е основана во 1973 година во селото Фис од страна на група курдски студенти предводени од Абдула Оџалан. Идеологијата на ПКК првобитно претставува мешавина од револуционерен социјализам, курдски национализам и барање основа за независност на марксистичко-ленинистичка држава во регионот позната како Курдистан.

Меѓутоа кога е уапсен и притворен во 1999 година, водачот на ПКК, Абдула Оџалан, го отфрлил марксизмот-ленинизмот, барајќи партијата да ја прифати новата политичка платофмра „Демократски конфедерализам".

Во 2013 година се согласиле на примирје и полека почнале да ги повлекуваат борците во Јужен Курдистан како дел од т.н. „Процес на решение" помеѓу Турција и долго обесправеното курдско малцинство.

ПКК е поставена на списокот на терористички организации од страна на неколку организации и држави како што се НАТО, САД и Европската унија.

Наводи
------

1. ↑  „Chapter 6—Terrorist Groups". *Country Reports on Terrorism*. United States Department of State. 27 април 2005. Посетено на 23 јули 2008. Проверете ги датумските вредности во: `|date=` (help)
GLP-1 и дијабетес
**Гликагонолик пептид-1** (**GLP-1**) е пептиден хормон долг 30- или 31-аминокиселинска резидуа кој се добива со ткивно-специфични посттранслациска обработка на пептидот прогликагон.

Ендогениот GLP-1 брзо се деградира под дејство на ензимот дипептидил пептидаза-4 (DPP-4), како и неутралната ендопептидаза 24.11 (NEP 24.11) и преку ренален клиренс, што резултира со полуживот од околу 2 минути. Следствено, само 10–15 % од GLP-1 стигнува интактен во циркулацијата, при што неговите плазматска концентрација на гладно изнесува само 0–15 pmol/L. Со цел да се надмине ова, развиени се GLP-1 рецепторни агонисти и DPP-4 инхибитори кои ја зголемуваат активноста на GLP-1. Спротивно на инсулинот и сулфонилуреата, третманот заснован на GLP-1 е поврзан со намалување на телесната тежина и помал ризик од хипогликемија, два важни аспекти за пациентите со тип 2 дијабетес.
**Едвард Коцбек** (27 септември 1904

, Свети Јуриј кај Шчеваница - 3 ноември 1981

, Љубљана) — словенечки писател.

Животопис
---------

Роден е на 27 септември 1904 година во Св. Јуриј во Штавница. 
Најпрво студирал теологија во Марибор од 1925 до 1927 година, по што се запишал на романистика во Љубљана, Берлин, Лион и Париз. По дипломирањето, тој бил средношколски професор во Бјеловар, Вараждин и Љубљана од 1931 до 1941 година.

Коцбек (трет од десно) со маршалот Тито во пештерата Дрвар во Босна во 1944.
По окупацијата на Југославија во април 1941 година, како претставник на христијанските социјалисти, тој се приклучи на Ослободителниот фронт станувајќи дел од нејзиното раководство. За време на војната бил член на Извршниот одбор на Ослободителниот фронт, член на АВНОЈ, комесар за образование од 1943 година, министер за во владата на ДФ Југославија од март 1945 година, потпретседател на Президиумот на Националното собрание на НР Словенија и член на Главниот комитет на Ослободителниот фронт на Словенија.
Поради објавувањето на книгата „Страв во храброста", која се занимавала со ликвидација на политичките противници за време на војната во Словенија, тој е политички изолиран од 1952 година. 
Повторно објавувал во 1961 година, а три години подоцна беше добитник на наградата Прешерен за делото„Ужасот".
За време на периодот на изолација 1952-1961, тој главно се занимавал со превод на дела од француски и германски јазик.
Починал на 3 ноември 1981 година во Љубљана. Тој беше погребан на гробиштата Жале во Љубљана.

Творештво
---------

Песните што ги објавил меѓу 1925 и 1933 година и ги собрал во книгата „Земја" (1934) варирајќи од експресионистичката стилистика кон духовната дескриптивност.

Во есеите на Коцебек, се стремелкон филозофска синтеза на христијанскиот активизам и персоналистичката етика, и врската помеѓу поединците и општеството.

| Поезија (поетски збирки): | Проза: | Драмски дела: |
| --- | --- | --- |
| * *Први песни* (1924)
* *Земја* (1934)
* *Страшилиште* (1963)
* *Соопштение* (1969)
* *Собрани песни*  (1977)
 | * *Другарства* (1949)
* *Страв и храброст (1951)*
* *Повелба* (1967)
* *Внатрешни ктугови* (1977)
 | * *Пламен* (192?)
* *Мајка и син* (okoli 1920)
* *Ноќ под Хмељник*  (1943)
 |

Наводи
------

1. ↑  Edvard-Kocbek
2. ↑  Kocbek
3. ↑  Delo
4. ↑  poems

Надворешни врски
----------------

* Poetry International Web
* Kocbek na www.rtvslo.si
* Brošura o Edvardu Kocbeku Архивирано на 1 октомври 2006 г.
* Spominska znamka
* Novice na 24ur.com Архивирано на 13 март 2005 г.
Замислен портрет на Гундемар од Бернардино Монтањес. Масло на платно (1858 г.).
**Гундемар** ― визиготски крал на Хиспанија, Септиманија и Галисија (610–612).

Владеење
--------

Гундемар ја продолжил политиката на пријателство со Хлотар II од Неустрија и Теодеберт II од Австразија. За таа цел, тој испраќал големи суми пари за поддршка на нивната кауза против нивниот роднина (братучед и брат, редоследно) Теодорих II од Бургундија. Во други времиња, тој водел непријателска политика против Брунхилда.

Според Исидор Севиљски, Гундемар направил една експедиција против Баскијците, а потоа во следната ги опседнал Римјаните. Тој починал од природна смрт во Толедо, веројатно во февруари или март 612 година. „Chronica Regum Visigotthorum" запишува дека Гундемар владеел една година, десет месеци и 14 дена. Него го наследил Сизебут.

Тој бил оженет со Хилдоара.

Наследство
----------

Градовите Гондомар во Португалија и во Галисија се именувани по негово име.

Наводи
------

1. ↑  E. A. Thompson, *The Goths in Spain* (Clarendon P. 1969), стр. 160.
2. ↑  Isidore of Seville, *Historia de regibus Gothorum, Vandalorum et Suevorum*, chapter 59. Translation by Guido Donini and Gordon B. Ford, *Isidore of Seville's History of the Goths, Vandals, and Suevi*, second revised edition (Leiden: E. J. Brill, 1970), стр. 27.
3. ↑  *Chronica Regum Visigotthorum*, España Sagrada Tomo II, стр. 173.

Надворешни врски
----------------

* (шпански) Монети на кралот Гундемар

| Владејачки титули |
| --- |
| Претходник**Витерих** | **Визиготски крал**април 610 – февруари/март 612 | Наследник**Сизебут** |

|  |  |  |  |  |
| --- | --- | --- | --- | --- |
| 

| * п
* р
* у
Визиготски кралеви |
| --- |
|  |
| 
* Аларих I
* Атаулф
* Сигерих
* Валија
* Теодорих I
* Торизмунд
* Теодорих II
* Еврик
* Аларих II
* Гезалек
* Амаларик
* Теодис
* Теодигизел
* Агила I
* Атанагилд
* Лиува I
* Леовигилд
* Рекаред I
* Лиува II
* Витерих
* Гундемар
* Сизебут
* Рекаред II
* Свинтила
* Сизенанд
* Хинтила
* Тулга
* Хиндасвинт
* Рекесвинт
* Вамба
* Ервиг
* Егика
* Витиза
* Родерик
* Агила II
* Ардо

 |  |

 |
|  |
| --- |
|  **Свети Апостоли Петар и Павле** |
|  |
| 
Поглед кон црквата |
| **македонска православна црква** |
| **Епархија** | Дебарско-кичевска |
| **Архијерејско намесништво** | Кичевско |
| **Парохија** | Прва кичевска |
| Местоположба |
|  |
| **Место** | Кичево |
|  **Општина** | Кичево |
|  **Држава** | Македонија |
| Општи податоци |
| **Покровител** | Апостол Петар и Апостол Павле |
|  **Изградба** | 1907 |
|
| Архитектонски опис |
|

**Свети Апостоли Петар и Павле** е главната градска црква во Кичево. Според податоците, таа е изградена на почетокот на дваесеттиот век, но на темели од постара црква. Нејзиното целосно обновување е извршено во 1974/75 година, кога го добива денешниот изглед. Обновувањето на иконите го извршил Кузман Фрчкоски од Галичник. Иконостасот е изработен во периодот на градењето на црквата, а иконите на него се од 1925/26 година. Во понов период, поради настанатите потреби, изграден е нов придружен објект, во кој се наоѓаат црковна трпезарија, крстилница и административни простории за свештениците. Црквата е главна парохиска црква на Првата кичевска парохија. По повод 100 години од изградбата на црквата, во 2010 година била издадена монографија со наслов *„Црква на светите апостоли Петар и Павле во Кичево"* од страна на Сашо Цветковски.

Извештај за развојот на црковното прашање во Кичево, во периодот од 1831 година, кога е подигната од Петар Брушки и Илија Бела Цветиќ, до 1911 година. (14 ноември 1911)

Поврзано
--------

* Црква „Св. Кирил и Методиј" - другата градска црква. Во изградба;
* Прва кичевска парохија
* Кичево

Наводи
------

1. ↑  Јелена Павловска, Наташа Ниќифоровиќ и Огнен Коцевски (2011). Валентина Божиновска (уред.). *Карта на верски објекти во Македонија*. Менора - Скопје: Комисија за односи во верските заедници и религиозните групи. ISBN 978-608-65143-2-7.

Надворешни врски
----------------

* Црква „Св. Петар и Павле" - Кичево на Ризницата ?
* Петте средновековни цркви во Кичево
* ХРАМОТ ЦЕНТРАЛНА ГРАДБА ВО ГРАДОТ[*мртва врска*]

|  |  |
| --- | --- |
| Stub icon | *Оваа статија црква во Македонија е никулец. Можете да помогнете со тоа што ќе ја проширите.** п
* р
* у
 |
**Фочански бриони** или само **Бриони** е мало речно островце на реката Ќехотина кај Фоча во Република Српска.

Одлики
------

Речниот остров Бриони се наоѓа на реката Ќехотина низводно три километри источно од Фоча. Познат е по богатство на флора и фауна, додека на самиот остров има шест стотини видови растенија. Реката Ќехотина која го опкружува островот, е богата со слатководна риба како пастрмки, липљен и шкобаљ. Фочанските бриони се формирани во шеесеттите години на дваесеттиот век како стопанска единица на Казнено-поправниот завод, со задача работно да се ангажираат осудениците, но набргу станало место за одмор и работни разговори на луѓето од целиот регион.

На островот е изграден истоимен мотел - ресторан „Бриони" кој им пружа на посетителите разновидни содржини. Околу мотелот е изградена пешачка и трим-патека, забавен парк за деца со мала зоолошка градина. Во непосредна близина на мотелот, чие архитектонско решение во потполност е вклопено во природниот амбиент, уредено е капалиште со песочна плажа. Островот го посетуваат сè повеќе туристи од Република Српска, БиХ но и од околните земји. На Бриони се одржува „Гастро фест Фоча", манифестација каде се претставуваат земјоделски производители, здруженија, пекари, слаткари, риболовци, планинари и пчелари од просторите на Горње Подриње и цела Херцеговина.

Поврзано
--------

* Ќехотина
* Општина Фоча

Наводи
------

1. ↑  „Brioni – Foča: Idealno mjesto za odmor". *pozitivne.info*. 21. 11. 2013. Посетено на 29. 11. 2018. Проверете ги датумските вредности во: `|accessdate=, |date=` (help)
2. ↑  „Бајка звана Бриони". *Глас Српске*. 15. 05. 2018. Посетено на 29. 11. 2018. Проверете ги датумските вредности во: `|accessdate=, |date=` (help)[*мртва врска*]
3. ↑  „Fočanski brioni". *upoznajsrpsku.com*. 29. 11. 2018. Посетено на 29. 11. 2018. Проверете ги датумските вредности во: `|accessdate=, |date=` (help)
4. ↑  „Gastro fest Foča: U pršuti i siru uživali, medom zasladili, vinom i rakijom zalili". *radiofoca.com*. 12. 07. 2018. Архивирано од изворникот на 2020-10-26. Посетено на 29. 11. 2018. Проверете ги датумските вредности во: `|accessdate=, |date=` (help)
5. ↑  „Foča: Održan 11. Gastro fest". *herceg.tv*. 12. 07. 2018. Посетено на 29. 11. 2018. Проверете ги датумските вредности во: `|accessdate=, |date=` (help)

Надворешни врски
----------------

* Речно острво Бриони на Ћехотини: Фоча, Република Српска, *Darko Zikic, youtube*
**Билирубин** (порано нарекуван **хематоидин**) е жолчна боја производ на катаболизам на хемот. Хемот е составен дел на хемоглобинот, главна компонента на еритроцитите. Билирубинот се излачува со жолчката и урината, и покачени нивоа можат да индицираат на поедини болести.

Метаболизам
-----------

Метаболизам на хемот
### Неконјугиран („индиректен")

Еритроцитите (црвените крвни клетки) кои се создаваат во коскената срцевина се отстрануваат во слезината кога тие се стари или оштетени. Таму, тие го ослободуваат хемоглобинот, кој се разложува до хем, а глобинските делови се разложуваат до аминокиселини. Од хемот се добива неконјугиран билирубин во моноцито макрофагниот систем на слезината. Неконјугираниот билирубин е нерастворлив во вода, поради меѓумолекулските водородни врски. Тој се врзува со албуминот од крвта и се транспортира до црниот дроб.

### Конјугиран („директен")

Во црниот дроб билирубинот се конјугира со глукуронска киселина, под дејство на ензимот глукуронилтрансфераза, при што тој станува растворлив во вода; конјугираниот билирубин често се нарекува „директен" билирубин. Голем дел од него оди во жолчното ќесе, а оттаму во тенкото црево. Иако повеќето жолчни киселини се ресорбираат во терминалниот илеум и учествуваат во ентерохепатичната циркулација, конјугираниот билирубин не се апсорбира и преминува во колонот.

Бактериите од цревната флора го ослободуваат билирубинот од глукуронидите и го метаболизираат до безбоен уробилиноген, кој може да се оксидира и да формира уробилин и стеркобилин: кои ја даваат карактеристичната кафена боја на столицата. Мал дел (~1%) од уробилиногенот се ресорбира во ентерохепатичната циркулација и повторно се екскретира со жолчката: а делумно стигнува до бубрезите, и ја дава жолтата боја на урината.

Нивоа во крвта
--------------

Нивото на билирубин во организмот се должи на рамнотежата на неговото создавање и неговата екскреција. Резултатите од крвните тестови секогаш треба да се толкуваат во споредба со референтниот опсег даден од лабораторијата каде се изведува тестот. Типичниот опсег за возрасни изнесува:

* 0-0.3 mg/dl - Ниво на директен (конјугиран) билирубин
* 0.1-1.2 mg/dl - Ниво на вкупен серумски билирубин

Наводи
------

1. ↑  Cheifetz, Adam S. (2010). *Oxford American Handbook of Gastroenterology and Hepatology*. Oxford: Oxford University Press, USA. стр. 165. ISBN 0199830126.
2. ↑  Kuntz, Erwin (2008). *Hepatology: Textbook and Atlas*. Germany: Springer. стр. 38. ISBN 978-3-540-76838-8.
3. ↑  *MedlinePlus Encyclopedia* 003479

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85014033
* GND: 4145513-7
* BNF: cb12302199m (податоци)
* NKC: ph182399

 |

 |
Ликовен павилјон Цвијета Зузориќ
Оваа статија е за културата и културните настани во Белград, Србија.

Културни настани
----------------

### Филм

Најзначајните фестивали на долгометражен филм во Белград се ФЕСТ (Белградски филмски фестивал) и ФАФ (Фестивал на Аутер), додека БЕЛДОКС и Фестивал Мартовски (Белградски фестивал за документарен и краток филм) се важни фестивали за документарен филм.

### Театар

Се одржува секоја година во септември, БИТЕФ (Белградски театарски фестивал) се смета за еден од најважните театарски фестивали во Европа.

### Музика

Меѓу најпопуларните музички фестивали во Белград се БЕМУС (Белградски музички фестивал), Белградскиот фестивал на пивото и Белградскиот џез фестивал.

### Литература

Саемот на книга во Белград е главниот настан поврзан со литературата во Белград.

### Културно лето

БЕЛЕФ (Белградско лето) е уметнички фестивал во Белград.

Нобеловецот Иво Андриќ го напишал своето најпознато дело Мостот на Дрина во Белград. Други истакнати белградски автори се Милош Црњански, Борислав Пекиќ, Милорад Павиќ и Меша Селимовиќ.

Меѓународно истакнати уметници од Белград се: Марина Абрамовиќ и Милован Дестил Марковиќ.

Поголемиот дел од српската филмска индустрија е со седиште во Белград, а еден од најзначајните филмови што се снимени таму била Златната палма од 1995 година, *андерграунд*, во режија на Емир Кустурица.

Градот бил еден од главните центри на југословенскиот нов бран во 1970-тите: ВИС Идоли, Екатарина Велика и Шарло Акробата биле сите од Белград. Други значајни белградски рок-акти се Рибља Чорба, Бајага и Инструктори и други. Во текот на 1990-тите градот бил главен центар (во поранешна Југославија) на музички стил познат како турбофолк. Денес, тој е центар на српската хип хоп сцена, со глумци како Белградски Синдикат, Шкабо, Марчело.

Културни институции
-------------------

Во Белград има многу странски културни институции. Готе Иститут, Францускиот културен истититут,се наоѓаат во централната пешачка улица Кнез Михаилова. Други културни центри во Белград се Американското катче, Австрискиот културен форум,Британскиот совет, Институтот Конфуциј, Канадскиот културен центар, Италијанскиот културен институт, Културниот центар на Исламската Република Иран, Азербејџанскиот културен центар и рускиот Центар за наука и култура.

Наводи
------

1. ↑  „Film Festivals".
2. ↑  Galic, David. „Belgrade's Auteur Festival Showcases Freshest Global Film Talent". *Balkan Insight*.
3. ↑  „About us".
4. ↑  „67. MARTOVSKI FESTIVAL". *Martovski Festival*. Архивирано од изворникот на 2017-02-28.
5. ↑  „MARTOVSKI - Belgrade documentary and short film festival". *Fest Agent*. Архивирано од изворникот на 2020-09-21.
6. 1 2  „Festivals in Belgrade". Архивирано од изворникот на 2022-02-13. Посетено на 2022-02-13.
7. 1 2 3  City of Belgrade - Culture and Art (Cultural Events)
8. ↑  „Задужбина Иве Андрића - Биографија Иве Андрића". Архивирано од изворникот на 2012-01-15. Посетено на 2009-03-18.
**Хелен Данетун** (родена 1957 година) е шведска професорка по физика и ректор на Универзитетот Линкепинг .

Во 1980 година, Хелен Данетун се стекнала со титулата магистер на науки во применета физика и електротехника на Универзитетот Линкепинг, Шведска, а во 1987 година со докторска диплома по применета физика. Во 1996 година станала вонреден професор, а во 1994 година виш предавач. Во 2002 година била назначена за професор по физика на Универзитетот Линкепинг.

Била раководител на Катедрата за физика, хемија и биологија (IFM) 2000 -2003 година и декан на Институтот за технологија 2004–2011 година. Во јуни 2011 година била назначена за ректор на Универзитетот Линчопинг, функција што ја задржа до 30 јуни 2020 година.

Хелен Данетун служи како водечки технички советник во шведското Министерство за образование и била член на управниот одбор на Шведската фондација за стратешки истражувања 2010-2011 и на шведската технолошка делегација (Teknikdelegationen) 2008–2010 година.

Наводи
------

1. ↑  Professorial inauguration 2002, Linköping University
2. ↑  „A versatile vice-chancellor bows out". Linköping University. Архивирано од изворникот на 2020-08-03. Посетено на 2020-07-28.
3. ↑  „Helen Dannetun". Linköping University. Архивирано од изворникот на 2012-02-04. Посетено на 2011-11-17.
**Соња Џикова** (р. 24 октомври 1945

 во Скопје) — македонска специјалистка, интернист-нефролог.

Животопис
---------

Медицински факултет завршила во 1970 година, а специјализација по интерна медицина и супспецијализација по нефрологија на Медицински факултет во Скопје.

Создала Оддел за ехосонографија и интервентна ехосонографија во 1982 година. Се усовршувала во повеќе центри во Европа (Данска, Белгија, Германија). Докторирала и објавила повеќе од 120 стручни и научни трудови.

Соавтор е на прирачникот за лекари „Современа дијагностика и терапија во медицината" (2000) и „Интерна медицина" (2003).

Наводи
------

1. ↑  Ристовски, Блаже, уред. (2009). „*Џикова*". *Македонска енциклопедија*. , книга II (М-Ш). Скопје: МАНУ. стр. 1640. Text "series
" ignored (help)
Ходник во Лурсовата кула, деловна зграда од 1929 година во средиштето на Феникс, Аризона.
**Ходник** ― внатрешен простор во зграда што е користен за поврзување на други простории. Ходниците се воглавно долги и тесни.

 Училиштен ходник во Средното училиште „Кеми Лицеум" во Кеми, Финска.
Ходниците мора да бидат доволно широки за да се осигура дека зградите може да се евакуираат за време на пожар и да им се овозможи на луѓето во инвалидски колички да се движат по нив. Минималната ширина на ходникот е регулирана со градежни кодови. Минималните ширини во живеалиштата се 91 цм во Соединетите Држави. Ходниците се пошироки во места со поголем сообраќај, како што се училиштата и болниците.

Во 1597 година Џон Торп е првиот забележан архитект кој заменил повеќе поврзани простории со соби долж ходникот до кои секоја се пристапува со посебна врата.

Наводи
------

1. ↑  Mitton, Maureen; Nystuen, Courtney (11 јануари 2011). *Residential Interior Design: A Guide to Planning Spaces* (англиски). John Wiley & Sons. стр. 201. ISBN 978-1-118-04602-9.
2. ↑  „Guideline for Square Footage Requirements for Educational Facilities" (PDF). Georgia Department of Education. Архивирано од изворникот (PDF) на 2022-03-21. Посетено на 18 март 2023. The minimum clear width of corridors shall be 8 feet when serving 2 or more IUs. Corridors, where lockers will be installed, shall be a minimum clear width of 9 feet if the lockers are on one side only. If there are to be lockers on both sides, the corridor must be at least 10 feet wide.
3. ↑  Carson, Chip. „The Life Safety Code and health care corridor width". *www.nfpa.org*. Архивирано од изворникот на 2021-01-25. Посетено на 18 март 2023. According to NFPA 101®, Life Safety Code®, new health care facilities are required to have corridors 8 стапки (2.4 метарs) "in clear and unobstructed width."
4. ↑  Judith Flanders (8 септември 2015). *The Making of Home: The 500-Year Story of How Our Houses Became Our Homes*. St. Martin's Press. ISBN 978-1-4668-7548-7.

Надворешни врски
----------------

* *hallway* во Викиречникот
* 

* Ходник на Ризницата ?

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85033042
* NKC: ph1066937

 |

 |
Директен видик на скелетен мускул
**Мускулните контракции** настануваат како резултат на импулси кои доаѓаат од централниот нервен систем (мисловни или рефлексни). При тоа пресинаптичката мембрана од синаптичките везикули се лачи медијаторот ацетил холин.

Нервно-мускулна трансмисија
---------------------------

Со помош на ацетил холинот се врши пренесување на импулсот од нервот на мускулот. Имено на постсинаптичката мембрана се наоѓаат специфични *холинорецептори* за кои се врзува ацетил холинот. Вака врзан ацетил холинот за рецепторите претставува надворешна дразба за **сарколемата** и таа станува лесно пропустлива за јоните на Na+ и Ca-. Тие лесно навлегуваат во саркоплазмата која станува лесно пропустлива и започнува да се шири бранот на деполаризација. Веднаш после врзувањето на рецепторите ацетил холинот се разградува од ензимот **ацетилхолинестераза**. Со тоа се ослободува рецепторот и се овозможува фаќање на нова молекува на ацетил холин за него што резултира со формирање на нов импулс. Ваквото пренесување на импулсите може да се спречи со дејство на природни или вештачки материи со слична биохемиска структура како ацетил холинот.  
На пример, отровот „кураре" кој го користат Индијанците за премачкување на стрелите, затоа што има слична хемиска структура како ацетил холинот. Затоа тој лесно се врзува за ацетилхолестеразата, но бидејќи ацетилхолестеразата не може да го разгради тој останува петманентно врзан за рецепторот, сарколемата е перманентно пропустлива за јоните на Ca++ и мускулот е во долготрајна контракција.

Регистирање на мускулна контракција
-----------------------------------

Наједноставен начен за регистрирање на мускулната контракција е со користење на кимограф и испрепариран мускул. Обично се користи испрепариран (*m. gastrocnemius*) листен мускул со (*n. ishiadicus*) ишаиден нерв од жаба. Со дразнење мускулот се контрахира и на кимографот се исцртува нагорна линија. Кога ќе престане да се дразне мускулот тој ќе се релаксира, а а кимографот се исцртува надолна линија. Мускулната контракција се состоа од три фази.

* **латентна** (скриена) фаза на мускулната контракција која трае 0,01 секунда;
* фаза на **контракција** која трае 0,04 секунди;
* фаза на **деконтракција** која трае 0,05 секунди.

Мускулен тонус
--------------

Во состојба на мирување, скелетните мускули не се потполно олабавени, туку се наоѓаат под одреден *тонус* (напнатост). Постоењето на мускулниот тонус се должи на постоењено на посебен вид мускулни влакна т.н *тонички влакна* кои доаѓаат од предните рогови на ’рбетниот мозок заедно со моторните влакна.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

Надворешни врски
----------------

Типови на мускулна контракција
Ренато Сулиќ
**Ренато Сулиќ** (Риека, 12 октомври 1979 година) е хрватски ракометар и репрезентативец. Со репрезентацијата освоил прво место на светското првенство во Португалија 2003 година, како и второ место на европското првенство во Норвешка 2008 година. До сега играл преку 70 натпревари за хрватската репрезентација. Игра на позицијата пивотмен.

Од 2009 година игра за унгарскиот РК Везпрем (унгарски: *Veszprém*), додека пред тоа играл за РК Цеље Пивоварна, РК Аграм Медвешчак, итн.

Има сопруга Маја и мала ќерка Дорја.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Хемиски структури на најчестите фитоестрогени присутни во растенијата (горе и средина) споредени со естрогенот (долу) присутен кај животните.
**Фитоестрогените** се ксеноестрогени (види естроген) добиени од растенија и кои не се создаваат од страна на ендокриниот систем, туку се конзумираат преку исхрана со фитоестрогенски растенија. Тие претставуваат разновидна група на нестероидни соединенија во природата присутни во растенија, кои поради структурната сличност со естрадиолот (17-β-естрадиол), имаат способност да предизвикаат естрогени или/и антиестрогени ефекти, преку активириње и блокирање на рецепторните места на естрогенот.

Извори
------

Растенија кои содржат фитоестрогени вклучуваат:

* соја
* сусам
* пченица
* грчко семе
* овес
* јачмен
* леќа
* црвена детелина

Наводи
------

1. ↑  Yildiz F (2005). *Phytoestrogens in Functional Foods*. Taylor & Francis Ltd. стр. 3–5, 210–211. ISBN 978-1-57444-508-4.
2. ↑  Theresa L. Crenshaw and James P. Goldberg: Sexual Pharmacology.